ai4bharat/Pralekha huggingface dataset:
വാണിജ്യ വ്യവസായ മന്ത്രാലയം
എംഎസ്എംഇകളുടെ സേവനങ്ങൾക്ക് മുൻകൂട്ടി പണം നൽകി തൊഴിലവസരങ്ങൾ, വളർച്ച എന്നിവ ഉറപ്പാക്കുക :ശ്രീ പീയുഷ് ഗോയൽ
ന്യൂ ഡൽഹി: ജനുവരി , 12 , 2022
(സൂക്ഷ്മ ചെറുകിട ഇടത്തരം സംരംഭങ്ങൾ നൽകുന്ന സേവനങ്ങൾക്ക് മുൻകൂട്ടി പണം നൽകുന്നത് വഴി അവയുടെ പ്രവർത്തനക്ഷമത സംരക്ഷിക്കാനും, തൊഴിലവസരങ്ങൾ, വളർച്ച എന്നിവയ്ക്ക് പ്രോത്സാഹനം നൽകാനും രാജ്യത്തെ വ്യവസായ സംരംഭങ്ങളോട് കേന്ദ്ര വാണിജ്യ വ്യവസായ മന്ത്രി ശ്രീ പിയൂഷ് ഗോയൽ ആവശ്യപ്പെട്ടു.
രാജ്യത്തെ മുൻനിര വ്യാപാര-വ്യവസായ സംഘടനകളുടെ നേതാക്കന്മാരുമായി ന്യൂഡൽഹിയിലിരുന്ന് വിദൂരദൃശ്യ സാങ്കേതികവിദ്യയിലൂടെ ഇന്ന് ആശയവിനിമയം നടത്തുകയായിരുന്നു അദ്ദേഹം
സാമ്പത്തിക പ്രവർത്തനങ്ങളുടെ വേഗത്തിലുള്ള തിരിച്ചുവരവ് തുടർന്നും ഉറപ്പാക്കുന്നതിന് ആവശ്യമായ നിർദ്ദേശങ്ങളും, വിവരങ്ങളും വ്യവസായ സമൂഹത്തിൽനിന്ന് സ്വീകരിക്കുന്നത് ലക്ഷ്യമിട്ടുള്ളതായിരുന്നു കൂടിക്കാഴ്ച
യാത്ര -വിനോദ സഞ്ചാരം എന്നിവയിലെ നിയന്ത്രണങ്ങൾക്ക് നടുവിലും സേവന കയറ്റുമതിയിൽ രാജ്യം കൈവരിച്ച നേട്ടം അഭിനന്ദനാർഹമാണ് എന്ന് അഭിപ്രായപ്പെട്ട കേന്ദ്രമന്ത്രി, ഈ മേഖലയിൽ 250 ബില്യൺ അമേരിക്കൻ ഡോളർ കയറ്റുമതി എന്ന നേട്ടം സ്വന്തമാക്കാൻ നാം ലക്ഷ്യമിടണമെന്ന് ഓർമിപ്പിച്ചു
സ്വതന്ത്ര വ്യാപാര കരാറുകൾ  സംബന്ധിച്ച ചർച്ചകളിലെ പുരോഗതി പ്രതിപാദിക്കവേ, ഇവയ്ക്ക് മുന്നോടിയായുള്ള തിരഞ്ഞെടുക്കപ്പെട്ട ഉത്പന്നങ്ങളുടെ തീരുവ കുറയ്ക്കുന്നതിനുള്ള കരാറുകൾ  ക്ക് അന്തിമരൂപം നൽകാനും അതിന്റെ പ്രയോജനം എത്രയും വേഗം വ്യവസായമേഖലയിൽ ലഭ്യമാക്കാനുമുള്ള പരിശ്രമങ്ങളിലാണ് ഭരണകൂടം എന്നും വ്യക്തമാക്കി
UAE മായുള്ള സ്വതന്ത്ര വ്യാപാര കരാർ അവസാന ഘട്ടത്തിൽ എത്തിയതായി അറിയിച്ച കേന്ദ്രമന്ത്രി, ഓസ്ട്രേലിയയുമായുള്ള ചർച്ചകൾ മികച്ച ഘട്ടത്തിലാണെന്നും, ഇസ്രയേലുമായുള്ള ചർച്ചകൾ പുരോഗമിക്കുകയാണെന്നും അറിയിച്ചു . കൊറിയയുമായുള്ള വിപണി പുനപ്രവേശം സംബന്ധിച്ച ചർച്ചകളെപ്പറ്റി പരാമർശിക്കവേ , മുൻ കരാർ സംബന്ധിച്ച് ഉയരുന്ന ആശങ്കകൾ ദൂരീകരിക്കുന്നതിനായി ഒരു സമഗ്ര അതിവേഗ സംഭാഷണത്തിന് തുടക്കം കുറിച്ചതായി ശ്രീ ഗോയൽ ചൂണ്ടിക്കാട്ടി
മേഖലയിലെ ഏറ്റവും പുതിയ വിവരങ്ങളും നിർദ്ദേശങ്ങളും ഭരണകൂടത്തിന് നൽകുന്നതിൽ ഉത്സുകരാകണമെന്ന് അദ്ദേഹം വ്യാവസായിക നേതാക്കളോട് ആവശ്യപ്പെട്ടു .. വ്യാപാര നടപടിക്രമങ്ങൾ, അനുമതികൾ എന്നിവയ്ക്കായി ഏകജാലക സംവിധാനം ഉപയോഗപ്പെടുത്തണമെന്നും അദ്ദേഹം വ്യവസായമേഖലയോട് നിർദ്ദേശിച്ചു .
കൂടാതെ ഏറ്റവും സാധ്യമായ അളവിൽ വികസിക്കാനും വളരാനും പ്രധാനമന്ത്രി ഗതി ശക്തി ദേശീയ മാസ്റ്റർപ്ലാൻ, ഇന്ത്യ ഇൻഡസ്ട്രിയൽ ലാൻഡ് ബാങ്ക് തുടങ്ങിയ മുന്നേറ്റങ്ങൾ ഉപയോഗപ്പെടുത്തണമെന്നും കേന്ദ്ര മന്ത്രി അഭ്യർത്ഥിച്ചു
IE/SKY
റോഡ് ഗതാഗത, ഹൈവേ മന്ത്രാലയം
ഫാസ്ടാഗുകൾ അവതരിപ്പിച്ചതിന് ശേഷമുള്ള ടോൾ പിരിവ്
ന്യൂ ഡൽഹി: ഡിസംബർ 15, 2021
2016-17 സാമ്പത്തിക വർഷത്തിൽ ഫാസ്ടാഗ് അവതരിപ്പിച്ചതു മുതൽ നാഷണൽ ഹൈവേ അതോറിറ്റി ഓഫ് ഇന്ത്യയുടെ  ഫീ പ്ലാസകളിലെ ഉപയോക്തൃ ഫീസ് ശേഖരണം താഴെ പറയുന്ന വിധത്തിലാണ്:
|
|
സാമ്പത്തിക വര്ഷം
|
|
മൊത്തം പിരിവ് 
|
|
2016-17
|
|
17942.14
|
|
2017-18
|
|
21948.13
|
|
2018-19
|
|
24396.20
|
|
2019-20
|
|
26850.71
|
|
2020-21
|
|
27744.15
ഫാസ്ടാഗ് വഴി ഇലക്ട്രോണിക് ടോൾ പിരിവ് നടപ്പിലാക്കാൻ, ഇഷ്യൂ ചെയ്യുന്ന ബാങ്ക്, പണമിടപാട് നടത്തുന്ന ബാങ്ക്, നാഷണൽ പയ്മെന്റ്സ് കോർപ്പറേഷൻ ഓഫ് ഇന്ത്യ , ഇന്ത്യൻ ഹൈവേസ് മാനേജ്മെന്റ് കമ്പനി ലിമിറ്റഡ്  എന്നിവയ്ക്കായി യഥാക്രമം 1.50%, 1.25%, 0.25%, 1% എന്നിങ്ങനെയുള്ള ഒരു പ്രോഗ്രാം മാനേജ്മെന്റ് ഫീ , 2021 മാർച്ച് 31 വരെയുള്ള കാലയളവിലേക്ക് അംഗീകരിച്ചു.
പൊതു ഉടമസ്തഥായിലുള്ള ഫീ പ്ലാസയിൽ, മത്സരാധിഷ്ഠിത ലേലം വഴി തിരഞ്ഞെടുത്ത ഏജൻസിയാണ് ഉപയോക്തൃ ഫീസ് ശേഖരിക്കുന്നത്. ഏജൻസി സമാഹരിക്കുന്ന തുക, കരാർ പ്രകാരം കേന്ദ്ര ഗവണ്മെന്റിന്റെ കൺസോളിഡേറ്റഡ് ഫണ്ടിലേക്ക് നിക്ഷേപിക്കുന്നു.
കേന്ദ്ര റോഡ് ഗതാഗത, ദേശീയ പാത മന്ത്രി ശ്രീ നിതിൻ ഗഡ്കരി രാജ്യ സഭയിൽ രേഖാമൂലം നൽകിയ മറുപടിയിലാണ് ഈ വിവരം അറിയിച്ചത്.
(Visitor Counter : 61
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 185.20 കോടി കടന്നു
(ന്യൂ ഡൽഹി: ഏപ്രിൽ 7 , 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 185.20 കോടി  കടന്നു. 2,23,20,478 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 2.04 കോടിയിൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
രാജ്യത്ത് ചികിത്സയിൽ ഉള്ളവരുടെ എണ്ണം കുറഞ്ഞു വരികയാണ്. നിലവിൽ ചികിത്സയിലുള്ളത് 11,639 പേരാണ്. ഇത് ആകെ രോഗബാധിതരുടെ 0.03 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 1,222 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,24,98,789 ആയി. ദേശീയ രോഗമുക്തി നിരക്ക് 98.76%
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 1,033 പേർക്കാണ്.
കഴിഞ്ഞ 24 മണിക്കൂറിൽ 4,82,039 പരിശോധനകൾ നടത്തി. 79.25 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 0.22 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.21 ശതമാനമാണ്.
പ്രധാനമന്ത്രിയുടെ ഓഫീസ്
പ്രധാനമന്ത്രി നരേന്ദ്ര മോദി ഡെന്മാർക്ക് പ്രധാനമന്ത്രിയുമായി ടെലിഫോൺ സംഭാഷണം നടത്തി
ഇന്ത്യ-ഡെൻമാർക്ക് ഗ്രീൻ സ്ട്രാറ്റജിക് പാർട്ണർഷിപ്പിന്റെ പുരോഗതി നേതാക്കൾ അവലോകനം ചെയ്യുകയും ഉയർന്ന തലത്തിലുള്ള എക്സ്ചേഞ്ചുകളിലും വർദ്ധിച്ചുവരുന്ന സഹകരണത്തിലും സംതൃപ്തി പ്രകടിപ്പിക്കുകയും ചെയ്തു
പ്രധാനമന്ത്രി ഫ്രെഡറിക്സെൻ ഇന്ത്യയുടെ ജി 20 സംരംഭങ്ങളെ അഭിനന്ദിക്കുകയും ഡെന്മാർക്കിന്റെ പൂർണ്ണ പിന്തുണ അറിയിക്കുകയും ചെയ്തു
ഇന്ത്യ-ഡെൻമാർക്ക് ബന്ധത്തിന്റെ 75-ാം വാർഷികം അടുത്ത വർഷം 2024-ൽ ആഘോഷിക്കാൻ നേതാക്കൾ സമ്മതിച്ചു.
പ്രധാനമന്ത്രി ശ്രീ നരേന്ദ്ര മോദി ഇന്ന് ഡെന്മാർക്കിന്റെ പ്രധാനമന്ത്രി മെറ്റെ ഫ്രെഡറിക്സെനുമായി ടെലിഫോൺ സംഭാഷണം നടത്തി.
രണ്ടാം തവണയും ഡെന്മാർക്കിന്റെ പ്രധാനമന്ത്രിയായി നിയമിതയായതിൽ പ്രധാനമന്ത്രി ഫ്രെഡറിക്സനെ അഭിനന്ദിച്ചു.
ഇന്ത്യ-ഡെൻമാർക്ക് ഗ്രീൻ സ്ട്രാറ്റജിക് പാർട്ണർഷിപ്പിന്റെ പുരോഗതി ഇരു നേതാക്കളും അവലോകനം ചെയ്തു. അടുത്തിടെ നടന്ന ഉന്നതതല വിനിമയങ്ങളിലും വർദ്ധിച്ചുവരുന്ന സഹകരണത്തിലും അവർ സംതൃപ്തി പ്രകടിപ്പിച്ചു.
ജി 20 യുടെ ഇന്ത്യയുടെ പ്രസിഡൻസിയെയും അതിന്റെ പ്രധാന മുൻഗണനകളെയും കുറിച്ച് പ്രധാനമന്ത്രി പ്രധാനമന്ത്രി ഫ്രെഡറിക്സനെ അറിയിച്ചു. പ്രധാനമന്ത്രി ഫ്രെഡറിക്സൺ ഇന്ത്യയുടെ സംരംഭങ്ങളെ അഭിനന്ദിക്കുകയും അവർക്ക് ഡെന്മാർക്കിന്റെ പൂർണ പിന്തുണ അറിയിക്കുകയും ചെയ്തു.
അടുത്ത വർഷം 2024-ൽ ഇന്ത്യ-ഡെൻമാർക്ക് ബന്ധത്തിന്റെ 75-ാം വാർഷികം ഉചിതമായ രീതിയിൽ ആഘോഷിക്കാനും തങ്ങളുടെ ബന്ധം കൂടുതൽ വൈവിധ്യവത്കരിക്കുന്നതിനുള്ള മേഖലകൾ പര്യവേക്ഷണം ചെയ്യാനും ഇരു നേതാക്കളും സമ്മതിച്ചു.
ND
(
പ്രധാനമന്ത്രിയുടെ ഓഫീസ്
ഇന്ത്യയ്ക്കും ബംഗ്ലാദേശിനുമിടയ്ക്കുള്ള 'മൈത്രി സേതു' പ്രധാനമന്ത്രി മാര്ച്ച് 9ന് ഉദ്ഘാടാനം ചെയ്യും
ത്രിപുരയില് നിരവധി പശ്ചാലത്തസൗകര്യ പദ്ധതികളുടെ ഉദ്ഘാടനവും തറക്കല്ലിടലും പ്രധാനമന്ത്രി നിർവ്വഹിക്കും
ഇന്ത്യയ്ക്കും ബംഗ്ലാദേശിനുമിടയ്ക്കുള്ള 'മൈത്രി സേതു' 2021 മാര്ച്ച് 9 ഉച്ചയ്ക്ക് 12മണിക്ക് പ്രധാനമന്ത്രി ശ്രീ നരേന്ദ്രമോദി വിഡിയോ കോണ്ഫറന്സിംഗിലൂടെ ഉദ്ഘാടനം ചെയ്യും. ചടങ്ങില്, ത്രിപുരയിലെ നിരവധി പശ്ചാത്തല പദ്ധതികള് പ്രധാനമന്ത്രി ഉദ്ഘാടനം ചെയ്യുകയും തറക്കല്ലിടുകയും ചെയ്യും.
ത്രിപുര സംസ്ഥാനവും ബംഗ്ലാദേശും തമ്മിലുള്ള അതിര്ത്തിക്കിടയിലൂടെ ഒഴുകുന്ന ഫെനി നദിയിലാണ് 'മൈത്രി സേതു' പാലം നിര്മ്മിച്ചിരിക്കുന്നത്. 'മൈത്രി സേതു' എന്ന പേരുതന്നെ ഇന്ത്യയും ബംഗ്ലാദേശും തമ്മില് വളര്ന്നുവരുന്ന സൗഹൃദബന്ധത്തിന്റെയും ഉഭയകക്ഷിബന്ധങ്ങളുടെയും പ്രതികമാണ്. 133 കോടിരൂപ പദ്ധതിചെലവില് ദേശീയ ഹൈവേ പശ്ചാത്തലസൗകര്യ വികസന കോര്പ്പറേഷന് ലിമിറ്റഡ്  ആണ് പാലത്തിന്റെ നിര്മ്മാണം ഏറ്റെടുത്തത്. 1.9 കിലോമീറ്റര് നീളം വരുന്ന പാലം ഇന്ത്യയിലെ സബ്രൂമിനെ ബംഗ്ലാദേശിലെ രാംഗഡുമായി ബന്ധിപ്പിക്കും. ഇത് ഇന്ത്യയും ബംഗ്ലാദേശും തമ്മില് വ്യാപാരത്തിലും ജനങ്ങളുടെ സഞ്ചാരത്തിലും ഒരു പുതിയ അദ്ധ്യായം വിളംബരം ചെയ്യുന്നതായിരിക്കും. സബ്രൂമില് നിന്നും വെറും 80 കിലോമീറ്റര് മാത്രമുള്ള ബംഗ്ലാദേശിലെ ചിത്തഗോംഗ് തുറമുഖവുമായുള്ള പ്രവേശനമാര്ഗ്ഗമാകുന്നതോടൊപ്പം ഈ ഉദ്ഘാടനത്തോടെ ത്രിപുര ' വടക്കുകിഴക്കിന്റെ പ്രവേശനമാര്ഗ്ഗവുമാകും.
സബ്രൂമില് സംയോജിത ചെക്ക്പോസ്റ്റ് സ്ഥാപിക്കുന്നതിനുള്ള തറക്കല്ലിടലും പ്രധാനമന്ത്രി നിര്വഹിക്കും. ഇത് രണ്ടുരാജ്യങ്ങളും തമ്മിലുള്ള ചരക്കിന്റെയൂം യാത്രക്കാരുടെയും സഞ്ചാരം സുഗമമാക്കുകയും വടക്കുകിഴക്കന് സംസ്ഥാനങ്ങളിലെ ഉല്പ്പന്നങ്ങള്ക്ക് പുതിയ വിപണി അവസരങ്ങള് ലഭ്യമാക്കുകയും ബംഗ്ലാദേശില് നിന്നും ഇന്ത്യയില് നിന്നുമുള്ള യാത്രക്കാരുടെ തടസരഹിതമായ യാത്രകളെ സഹായിക്കുകയും ചെയ്യും. ഏകദേശം 232 കോടി രൂപയുടെ അടങ്കലില് ലാന്റ് പോര്ട്ട് അതോറിറ്റി ഓഫ് ഇന്ത്യയാണ് ഈ പദ്ധതി ഏറ്റെടുത്തിരിക്കുന്നത്.
കൈലാഷഹാറില് ഉനാക്കോട്ടി ജില്ലാ ആസ്ഥാനത്തേയും ഖോവേ ജില്ലാ ആസ്ഥാനത്തേയുഗ തമ്മില് ബന്ധിപ്പിക്കുന്ന എന്.എച്ച് 208നും പ്രധാനമന്ത്രി തറക്കല്ലിടും. ഇത് എന്.എച്ച് 44ന് ഒരു പകരം പാത നല്കുകയും ചെയ്യും. 1078 കോടി ചെലവില് നാഷണല് ഹൈവേ ആന്റ് ഇന്ഫ്രാസ്ട്രച്ചര് ഡെവലപ്പ്മെന്റ് കോര്പ്പറേഷന് ലിമിറ്റഡാണ് 80 കിലോമീറ്റര് ദൈര്ഘ്യമുള്ള ഈ എന്.എച്ച് 208 പദ്ധതി ഏറ്റെടുത്തിരിക്കുന്നത്.
സംസ്ഥാന ഗവണ്മെന്റ് 63.75 കോടി സാമ്പത്തിക മുതല്മുടക്കില് വികസിപ്പിച്ച സംസ്ഥാന ഹൈവേകളും ജില്ലാ റോഡുകളും പ്രധാനമന്ത്രി ഉദ്ഘാടനം ചെയ്യും. അവ ത്രിപുരയിലെ ജനങ്ങള്ക്ക് എല്ലാ കാലാവസ്ഥയിലും ബന്ധിപ്പിക്കല് നല്കും.
പ്രധാനമന്ത്രി ആവാസ് യോജന കീഴില് 813 കോടി രൂപ മുടക്കി നിര്മ്മിച്ച 40,978 വീടുകളും പ്രധാനമന്ത്രി ഉദ്ഘാടനം ചെയ്യും. അഗര്ത്തല സ്മാര്ട്ട് സിറ്റി മിഷന് കീഴില് നിര്മ്മിച്ച സംയോഗിച്ച കമാന്റ് ആന്റ് കണ്ട്രോള് സെന്ററും അദ്ദേഹം ഉദ്ഘാടനം ചെയ്യും.
അതിനുപുറമെ ഓള്ഡ് മോട്ടോര് സ്റ്റാന്റില് ബഹുതല കാര്പാര്ക്കിംഗിന്റെയും വ്യാപാര സമുച്ചയത്തിന്റെ വികസനത്തിന് വേണ്ടിയുള്ള തറക്കല്ലിടലും പ്രധാനമന്ത്രി നിര്വഹിക്കും. ലിച്ചുബാഗാന് മുതല് എയര്പോര്ട്ട് വരെ നിലവിലുള്ള രണ്ടുവരി പാത നാലു വരിയാക്കി വീതികൂട്ടുന്നതിനുള്ള തറക്കല്ലിടലും അദ്ദേഹം നടത്തും. 96 കോടി രൂപ പദ്ധതിചെലവില് അഗര്ത്തല സ്മാര്ട്ട് സിറ്റി മിഷനാണ് ഈ പ്രവര്ത്തി നടപ്പാക്കുന്നത്.
പ്രധാനമന്ത്രിയുടെ ഓഫീസ്
വിഭജനത്തിന്റെ ഇരകളെ പ്രധാനമന്ത്രി അനുസ്മരിച്ചു
രാജ്യം ഇന്ന് 'വിഭജൻ വിഭിഷിക സ്മൃതി ദിവസ്' ആചരിക്കുമ്പോൾ, രാജ്യവിഭജനത്തിൽ ജീവൻ നഷ്ടപ്പെട്ട ഇരകളെ പ്രധാനമന്ത്രി ശ്രീ നരേന്ദ്ര മോദി അനുസ്മരിച്ചു. ശ്രീ മോദി അവർക്ക് ആദരാഞ്ജലികൾ അർപ്പിക്കുകയും സ്വന്തം വീടുകളിൽ നിന്ന് പിഴുതെറിയപ്പെട്ടവരുടെ പോരാട്ടങ്ങളെ അനുസ്മരിക്കുകയും ചെയ്തു.
ട്വീറ്റിൽ പ്രധാനമന്ത്രി പറഞ്ഞു :
“രാജ്യ വിഭജനത്തിൽ ജീവൻ ബലിയർപ്പിച്ച ഇന്ത്യക്കാരെ ആദരവോടെ സ്മരിക്കാനുള്ള അവസരമാണ് വിഭജന വിഭിഷിക അനുസ്മരണ ദിനം. ഇതോടൊപ്പം, കുടിയിറക്കലിന്റെ ആഘാതം ഏറ്റുവാങ്ങാൻ നിർബന്ധിതരായവരുടെ കഷ്ടപ്പാടുകളും പോരാട്ടങ്ങളും ഈ ദിനം നമ്മെ ഓർമ്മിപ്പിക്കുന്നു. അത്തരത്തിലുള്ള എല്ലാവരെയും ഞാൻ നമിക്കുന്നു."
ND
(
പ്രധാനമന്ത്രിയുടെ ഓഫീസ്
സി ഐ എസ്സ് എഫ് സേനാംഗങ്ങൾക്ക് പ്രധാനമന്ത്രിയുടെ ആശംസ
കേന്ദ്ര വ്യാവസായിക സുരക്ഷാ സേനയുടെ  സ്ഥാപക ദിനത്തിൽ സിഐഎസ്എഫ് സേനാംഗങ്ങൾക്കും അവരുടെ കുടുംബാംഗങ്ങൾക്കും പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു.
ട്വീറ്റിൽ പ്രധാനമന്ത്രി പറഞ്ഞു :
" സ്ഥാപക ദിനത്തിൽ, എല്ലാ സി ഐ എസ്സ് എഫ് ഉദ്യോഗസ്ഥർക്കും ആശംസകൾ. നമ്മുടെ സുരക്ഷാ സംവിധാനത്തിൽ സി ഐ എസ്സ് എഫിന് ഒരു സുപ്രധാന പങ്കുണ്ട്. നിർണായകവും തന്ത്രപരവുമായ അടിസ്ഥാന സൗകര്യങ്ങൾ ഉൾപ്പെടെയുള്ള പ്രധാന സ്ഥലങ്ങളിൽ അവർ മുഴുവൻ സമയ സുരക്ഷയും നൽകുന്നു. കഠിനാധ്വാനത്തിനും പ്രൊഫഷണൽ കാഴ്ചപ്പാടിനും പേരുകേട്ടതാണ് സേന.
-ND-
(
പ്രധാനമന്ത്രിയുടെ ഓഫീസ്
ബാലിയിൽ നടക്കുന്ന ജി-20 ഉച്ചകോടിയുടെ ഭാഗമായി പ്രധാനമന്ത്രി ശ്രീ നരേന്ദ്ര മോദി കണ്ടൽക്കാടുകൾ സന്ദർശിച്ചു.
ബാലിയിൽ നടക്കുന്ന ജി-20 ഉച്ചകോടിയ്ക്കിടെ പ്രധാനമന്ത്രി ശ്രീ നരേന്ദ്ര മോദിയും മറ്റ് ജി-20 നേതാക്കളും ഇന്ന് 'തമാൻ ഹുതൻ രായ എൻഗുറാ റായ്' കണ്ടൽക്കാടുകളിൽ സന്ദർശിച്ചു.
ആഗോള സംരക്ഷണ പ്രവർത്തനങ്ങളിൽ കണ്ടൽക്കാടുകൾ ഒരു പ്രധാന പങ്ക് വഹിക്കുന്നു. ഇന്തോനേഷ്യൻ ജി-20 പ്രസിഡൻസിക്ക് കീഴിലുള്ള ഇന്തോനേഷ്യയുടെയും യുഎഇയുടെയും സംയുക്ത സംരംഭമായ മംഗ്രോവ് അലയൻസ് ഫോർ ക്ലൈമറ്റിൽ  ഇന്ത്യ ചേർന്നിട്ടുണ്ട്.
ഇന്ത്യയിൽ 5000 ചതുരശ്ര കിലോമീറ്ററിൽ പരന്നുകിടക്കുന്ന 50-ലധികം കണ്ടൽ ഇനങ്ങളെ കാണാം. ജൈവവൈവിധ്യത്തിന്റെ സമ്പന്നമായ ഇടങ്ങളും ഫലപ്രദമായ കാർബൺ സിങ്കുകളായി വർത്തിക്കുന്നതുമായ കണ്ടൽക്കാടുകളുടെ സംരക്ഷണത്തിനും പുനരുദ്ധാരണത്തിനും ഇന്ത്യ ഊന്നൽ നൽകുന്നു.
--ND--
(
പ്രത്യേക സേവനങ്ങളും ഫീച്ചറുകളും
കോൺസ്റ്റബിൾ  ഡൽഹി പോലീസ് പരീക്ഷ, 2023
കൊച്ചി: സെപ്റ്റംബർ 14, 2023
2023 ലെ ഡൽഹി പോലീസ് പരീക്ഷയിൽ കോൺസ്റ്റബിൾ  പുരുഷന്മാർക്കും സ്ത്രീകൾക്കുമായി സ്റ്റാഫ് സെലക്ഷൻ കമ്മീഷൻ രാജ്യത്തുടനീളം ഓപ്പൺ കോംപറ്റീറ്റീവ് കമ്പ്യൂട്ടർ അധിഷ്ഠിത പരീക്ഷ നടത്തും. പരീക്ഷയുടെ കൃത്യമായ തീയതി പിന്നീട് എസ്.എസ്.സി വെബ്സൈറ്റ് വഴി അറിയിക്കും. ഓൺലൈൻ അപേക്ഷകൾ മാത്രമേ സ്വീകരിക്കൂ. ഓൺലൈനായി അപേക്ഷ സമർപ്പിക്കുന്നത് https://ssc.nic.in എന്ന വെബ്സൈറ്റ് സന്ദർശിക്കുക. പരീക്ഷയുടെ സ്കീം, സിലബസ്, മറ്റ് വിശദാംശങ്ങൾ എന്നിവയ്ക്കായി ഉദ്യോഗാർത്ഥികൾ www.ssckkr.kar.nic.in, https://ssc.nic.in എന്നീ വെബ്സൈറ്റുകളിൽ അപ്ലോഡ് ചെയ്ത 01/09/2023 തീയതിയിലെ എസ്.എസ്.സി അറിയിപ്പ് നോക്കുക.
.
മേൽപ്പറഞ്ഞ നിയമനത്തിന് സംവരണത്തിന് അർഹതയുള്ള എസ്സി / എസ്ടി / വിമുക്തഭടൻ ഉദ്യോഗാർത്ഥികൾക്ക് ഫീസ് ഒഴിവാക്കിയിട്ടുണ്ട്.
പ്രധാനമന്ത്രിയുടെ ഓഫീസ്
ആഗോളതലത്തില്മാന്ദ്യമുണ്ടായിട്ടും ബ്രിക്സ്രാജ്യങ്ങള് സാമ്പത്തിക വളര്ച്ച വര്ധിപ്പിക്കുകയുംദശലക്ഷക്കണക്കിനു പേരെദാരിദ്ര്യത്തില്നിന്നുമുക്തമാക്കുകയുംചെയ്തു: പ്രധാനമന്ത്രി
ബ്രിക്സ്അംഗങ്ങള് തമ്മിലുള്ള വ്യാപാരവും നിക്ഷേപ ലക്ഷ്യങ്ങളുംകൂടുതല്ലക്ഷ്യബോധത്തോടുകൂടിഉള്ളതാവണം: പ്രധാനമന്ത്രി
ഇന്നു ബ്രസീലില് നടന്ന ബ്രിക്സ്ഉച്ചകോടിക്കിടെ പ്രധാനമന്ത്രി ശ്രീ. നരേന്ദ്ര മോദി ബ്രിക്സ് ബിസിനസ്ഫോറത്തെ അഭിസംബോധന ചെയ്തു. മറ്റു ബ്രിക്സ്രാജ്യങ്ങളുടെ തലവന്മാരും ബിസിനസ്ഫോറത്തില് പ്രസംഗിച്ചു. ലോകത്തിന്റെ സാമ്പത്തിക വളര്ച്ചയുടെ 50 ശതമാനവും ബ്രിക്സ്രാജ്യങ്ങളിലാണ്ഉണ്ടാവുന്നതെന്നുചടങ്ങില് പ്രസംഗിക്കവേ പ്രധാനമന്ത്രി ശ്രീ. നരേന്ദ്ര മോദിചൂണ്ടിക്കാട്ടി. ആഗോളതലത്തില്മാന്ദ്യംഉണ്ടായിട്ടും ബ്രിക്സ്രാജ്യങ്ങള് സാമ്പത്തിക വളര്ച്ച വര്ധിപ്പിക്കുകയുംദശലക്ഷക്കണക്കിനു പേരെദാരിദ്ര്യത്തില്നിന്നുമോചിപ്പിക്കുകയുംസാങ്കേതികവിദ്യയിലും നൂതനാശയത്തിലും പുതിയഉയരങ്ങള്താണ്ടുകയുംചെയ്തുവെന്ന്അദ്ദേഹംകൂട്ടിച്ചേര്ത്തു.
ബ്രിക്സ്രാജ്യങ്ങള്ക്കിടയിലുള്ളവ്യാപാരവും നിക്ഷേപവുംവര്ധിപ്പിക്കാന് കൂടുതല്ലക്ഷ്യബോധത്തോടെ പ്രവര്ത്തിക്കണമെന്ന ആഗ്രഹം പ്രകടിപ്പിച്ച പ്രധാനമന്ത്രി, ബ്രിക്സ്രാജ്യങ്ങള് തമ്മിലുള്ള വ്യാപാരത്തിന്റെചെലവുകുറയ്ക്കാനുള്ളഅഭിപ്രായങ്ങള് ക്ഷണിച്ചു. അടുത്ത ബ്രിക്സ് ഉച്ചകോടിയാകുമ്പോഴേക്കും ബ്രിക്സ്രാജ്യങ്ങള്ചേര്ന്നുസംയുക്തസംരംഭങ്ങള് ആരംഭിക്കാവുന്ന അഞ്ചുമേഖലകളെങ്കിലും കണ്ടെത്താന് സാധിക്കണമെന്ന്അദ്ദേഹം നിര്ദേശിച്ചു
.
ഇന്നൊവേഷന് ബ്രിക്സ് നെറ്റ്വര്ക്ക്, ബ്രിക്സ് ഇന്സ്റ്റിറ്റിയൂഷന് ഫോര് ഫ്യൂച്ചര് നെറ്റ്വര്ക്ക്തുടങ്ങിയ പ്രധാന പദ്ധതികളെക്കുറിച്ച് ഉച്ചകോടി നാളെ ചര്ച്ച ചെയ്യുമെന്നു പ്രധാനമന്ത്രി വെളിപ്പെടുത്തി. മനുഷ്യവിഭവശേഷികേന്ദ്രീകരിച്ചുള്ളഇത്തരം പദ്ധതികളുടെ ഭാഗമാകാന് സ്വകാര്യമേഖലയോട്അദ്ദേഹംഅഭ്യര്ഥിച്ചു. പരസ്പരംസാമൂഹികസുരക്ഷാകരാറില് ഒപ്പിടാന് അഞ്ചുരാജ്യങ്ങളുംതയ്യാറാകണമെന്നു പ്രധാനമന്ത്രി അഭിപ്രായപ്പെട്ടു.
(രാഷ്ട്രീയസ്ഥിരതയാലും പ്രവചിക്കാവുന്ന നയങ്ങളാലും ബിസിനസ്സൗഹൃദപരമായ പരിഷ്കാരങ്ങളാലുംലോകത്തിലെഏറ്റവുംസുതാര്യവും നിക്ഷേപ സൗഹൃദപൂര്ണവുമായ സമ്പദ്വ്യവസ്ഥഇന്ത്യയുടേതെന്നും പ്രധാനമന്ത്രി പറഞ്ഞു.
ധനകാര്യ മന്ത്രാലയം
ധനകാര്യ മന്ത്രാലയം ജന് ധന് ദര്ശക് മൊബൈല് ആപ്ലിക്കേഷന് ആരംഭിച്ചു
രാജ്യത്തെ വിവിധ പ്രദേശങ്ങളിലെ സാമ്പത്തിക സേവന കേന്ദ്രങ്ങള് കണ്ടെത്താന് ജനങ്ങളെ സഹായിക്കുന്ന ലൊക്കേറ്റര് ആപ്പായ ജന് ധന് ദര്ശക് മൊബൈല് ആപ്ലിക്കേഷന് കേന്ദ്ര ധനകാര്യ മന്ത്രാലയം തുടക്കം കുറിച്ചു. ധനകാര്യ മന്ത്രാലയത്തിനു കീഴിലുള്ള സാമ്പത്തിക സേവന വകുപ്പും, നാഷണല് ഇന്ഫര്മാറ്റിക്സ് സെന്ററും ചേര്ന്നാണ്, സാമ്പത്തിക ഉള്പ്പെടുത്തല് സംരംഭങ്ങളുടെ ഭാഗമായി ജന് ധന് ദര്ശക് മൊബൈല് ആപ്ലിക്കേഷന് വികസിപ്പിച്ചത്. ബാങ്കുകളുള്പ്പെടെ ബാങ്ക് ബ്രാഞ്ചുകള്, എറ്റിഎമ്മുകള്, പോസ്റ്റ് ഓഫീസ്, സിഎസ്സി തുടങ്ങി എല്ലാ സാമ്പത്തിക സേവന ദാതാക്കളുടെയും ലൊക്കേഷന് സംബന്ധിച്ച വിവരങ്ങള് ജന് ധന് ദര്ശക് മൊബൈല് ആപ്ലിക്കേഷന് ജനങ്ങള്ക്ക് ലഭ്യമാക്കും.
എബി-ബിഎസ്എന് 
(Visitor Counter : 111
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 207.71 കോടി കടന്നു
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 207.71 കോടി  കടന്നു. 2,75,92,966 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 3.97 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 1,19,264 പേരാണ്. ഇത് ആകെ രോഗബാധിതരുടെ 0.27 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 16,112 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,35,93,112 ആയി. ദേശീയ രോഗമുക്തി നിരക്ക് 98.54%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 15,815 പേർക്കാണ്.
കഴിഞ്ഞ 24 മണിക്കൂറിൽ 3,62,802 പരിശോധനകൾ നടത്തി. 87.99 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 4.79 ശതമാനമാണ്. പ്രതിദിന രോഗസ്ഥിരീകരണ നിരക്ക് 4.36 ശതമാനമാണ്.
RRTN
(Visitor Counter : 93
സാംസ്കാരിക മന്ത്രാലയം
ആസാദ് ഹിന്ദ് ഗവൺമെന്റ് രൂപീകരണത്തിന്റെ 77-ാം വാർഷികത്തോടനുബന്ധിച്ച് ന്യൂഡൽഹിയിലെ ചുവപ്പ് കോട്ടയിൽ നടന്ന പരിപാടിയിൽ സാംസ്കാരിക വിനോദ സഞ്ചാര മന്ത്രാലയങ്ങളുടെ ചുമതലയുള്ള സഹമന്ത്രി പ്രഹ്ലാദ് സിങ് പട്ടേൽ പങ്കെടുത്തു
(ആസാദ് ഹിന്ദ് ഗവൺമെന്റ് രൂപീകരണത്തിന്റെ 77-ാം വാർഷികത്തോടനുബന്ധിച്ച് ന്യൂഡൽഹിയിലെ ചുവപ്പ് കോട്ടയിൽ നടന്ന പരിപാടിയിൽ സാംസ്കാരിക വിനോദ സഞ്ചാര മന്ത്രാലയങ്ങളുടെ ചുമതലയുള്ള സഹമന്ത്രി ശ്രീ. പ്രഹ്ലാദ് സിങ് പട്ടേൽ പങ്കെടുത്തു.
ആസാദ് ഹിന്ദ് ഗവൺമെന്റ് രൂപീകരിച്ചിട്ട് 77 വർഷം തികയുന്ന വേളയിൽ അദ്ദേഹം രാജ്യമെമ്പാടുമുള്ള ജനങ്ങൾക്ക് ആശംസകൾ നേർന്നു. നേതാജി സുഭാഷ് ചന്ദ്ര ബോസിന്റെ നേതൃഗുണങ്ങളിൽ നിന്നും രാജ്യത്തിനായി അദ്ദേഹം നടത്തിയ ത്യാഗങ്ങളിൽ നിന്നും പുതുതലമുറയ്ക്ക് ഏറെ പഠിക്കാനുണ്ടെന്ന് അദ്ദേഹം ചടങ്ങിൽ അഭിപ്രായപ്പെട്ടു
രാജ്യം സ്വാതന്ത്ര്യം നേടിയതിന്റെ എഴുപത്തിയഞ്ചാം വാർഷികം ആഘോഷിക്കുന്ന അടുത്തവർഷം സുഭാഷ് ചന്ദ്രബോസിന്റെ 125-ാം ജന്മവാർഷികം ആണെന്നും കേന്ദ്ര മന്ത്രി ഓർമിപ്പിച്ചു. ഈ രണ്ടു ആഘോഷങ്ങൾക്കും സാംസ്കാരിക മന്ത്രാലയം നേതൃത്വം നൽകുമെന്നും അദ്ദേഹം വ്യക്തമാക്കി.
പ്രധാനമന്ത്രിയുടെ ഓഫീസ്
നാരീ ശക്തിയിലൂടെ ‘ആത്മനിർഭരത സംവാദ’ത്തിൽ പ്രധാനമന്ത്രി ആഗസ്റ്റ് 12 -ന് പങ്കെടുക്കും
പ്രധാനമന്ത്രി ശ്രീ നരേന്ദ്ര മോദി നാളെ  ഉച്ചയ്ക്ക് 12.30 ന് നാരീ ശക്തിയിലൂടെ ‘ആത്മനിർഭരത സംവാദ’ത്തിൽ പങ്കെടുക്കും . ദീനദയാൽ അന്ത്യോദയ യോജന-നാഷണൽ റൂറൽ ലൈവ്ലിഹുഡ്സ് മിഷന്  കീഴിലുള്ള വനിതാ സ്വാശ്രയ ഗ്രൂപ്പ് അംഗങ്ങൾ/കമ്മ്യൂണിറ്റി റിസോഴ്സ് പേഴ്സൺസ് എന്നിവരുമായി വീഡിയോ കോൺഫറൻസിംഗ് വഴി പ്രധാനമന്ത്രി. പരിപാടിക്കിടെ സംവദിക്കും. രാജ്യമെമ്പാടുമുള്ള വനിതാ എസ്എച്ച്ജി അംഗങ്ങളുടെ വിജയഗാഥകളുടെ സമാഹാരവും കാർഷിക ഉപജീവനമാർഗങ്ങളുടെ സാർവത്രികവൽക്കരണത്തെക്കുറിച്ചുള്ള ഒരു കൈപ്പുസ്തകവും പ്രധാനമന്ത്രി പ്രകാശനം ചെയ്യും.
നാല് ലക്ഷത്തിലേറെ സ്വയം സഹായ ഗ്രൂപ്പുകൾക്ക് 1625 കോടി രൂപയുടെ മൂലധന സഹായവും പ്രധാനമന്ത്രി പുറത്തിറക്കും..
അതിനുപുറമേ, പ്രാരംഭ മൂലധനമായി ഭക്ഷ്യസംസ്കരണ വ്യവസായ മന്ത്രാലയത്തിന്റെ പിഎംഎഫ്എംഇ  പദ്ധതിയുടെ കീഴിൽ 7500 സ്വാശ്രയ അംഗങ്ങൾക്ക് 25 കോടി രൂപയും , ലൈവ്ലിഹുഡ്സ് മിഷന്മിഷന്റെ കീഴിൽ പ്രോത്സാഹിപ്പിക്കപ്പെടുന്ന 75 കർഷക ഉത്പാദക സംഘടനകൾ) 4.13 കോടി രൂപയും പുറത്തിറക്കും.
കേന്ദ്ര ഗ്രാമവികസന, പഞ്ചായത്ത് രാജ് മന്ത്രി ശ്രീ ഗിരിരാജ് സിംഗ്; കേന്ദ്ര ഭക്ഷ്യ സംസ്കരണ വ്യവസായ മന്ത്രി ശ്രീ പശുപതി കുമാർ പാരസ്; സംസ്ഥാന-ഗ്രാമീണ വികസന മന്ത്രിമാർ, സാധ്വി നിരഞ്ജൻ ജ്യോതി, ശ്രീ ഫഗ്ഗൻ സിംഗ് കുലസ്തെ, പഞ്ചായത്ത് രാജ് സഹമന്ത്രി , ശ്രീ കപിൽ മോരേശ്വർ പാട്ടീൽ, ഭക്ഷ്യ സംസ്കരണ വ്യവസായ മന്ത്രാലയം, ശ്രീ പ്രഹ്ലാദ് സിംഗ് പട്ടേൽ എന്നിവരും ചടങ്ങിൽ പങ്കെടുക്കും.
ഡി എ വൈ -എൻ ആർ എൽ എം നെ കുറിച്ച് :
ഡി എ വൈ -എൻ ആർ എൽ എം ലക്ഷ്യമിടുന്നത് ഗ്രാമീണ പാവപ്പെട്ട കുടുംബങ്ങളെ സ്വയംസഹായ ഗ്രൂപ്പുകളിലേക്ക് ഘട്ടം ഘട്ടമായി അണിനിരത്തുകയും അവരുടെ ഉപജീവനമാർഗം വൈവിധ്യവത്കരിക്കാനും അവരുടെ വരുമാനവും ജീവിതനിലവാരവും മെച്ചപ്പെടുത്താനും ദീർഘകാല പിന്തുണ നൽകുകയും ചെയ്യുക എന്നതാണ്. മിഷന്റെ മിക്ക ഇടപെടലുകളും കമ്മ്യൂണിറ്റി റിസോഴ്സ് പേഴ്സൺസ്  - കൃഷി സഖികൾ, പശു സഖികൾ, ബാങ്ക് സഖികൾ, ബീമാ സഖികൾ, ബാങ്കിംഗ് കറസ്പോണ്ടന്റ് സഖികൾ മുതലായവ പരിശീലിപ്പിച്ച സ്വയം സഹായ ഗ്രൂപ്പുകളിലെ സ്ത്രീകളാണ് നടപ്പാക്കുകയും പരിപോഷിപ്പിക്കുകയും ചെയ്യുന്നത്. ഗാർഹിക പീഡനം, സ്ത്രീ വിദ്യാഭ്യാസം, മറ്റ് ലിംഗ സംബന്ധമായ ആശങ്കകൾ, പോഷകാഹാരം, ശുചിത്വം, ആരോഗ്യം തുടങ്ങിയ വിഷയങ്ങളിൽ ബോധവത്കരണത്തിലൂടെയും പെരുമാറ്റത്തിലൂടെയും സ്വയം സഹായ ഗ്രൂപ്പുകളിലെ സ്ത്രീകളെ ശാക്തീകരിക്കാനും മിഷൻ ശ്രമിക്കുന്നു.
(
വാര്ത്താവിതരണ പ്രക്ഷേപണ മന്ത്രാലയം
67 -ാമത് ദേശീയ ചലച്ചിത്ര പുരസ്ക്കാരങ്ങൾ ഉപരാഷ്ട്രപതി ശ്രീ എം വെങ്കയ്യ നായിഡു സമ്മാനിച്ചു
ന്യൂഡൽഹി, ഒക്ടോബർ 25, 2021
ദേശീയ ചലച്ചിത്ര പുരസ്കാര സമർപ്പണത്തിന്റെ 67-ാമത് പതിപ്പിൽ, വിഖ്യാതമായ ദാദാ സാഹെബ് ഫാൽക്കെ അവാർഡ് ഉൾപ്പെടെയുള്ള 2019 ലെ ചലച്ചിത്ര പുരസ്ക്കാരങ്ങൾ ഉപരാഷ്ട്രപതി ശ്രീ എം വെങ്കയ്യ നായിഡു വിതരണം ചെയ്തു. കേന്ദ്ര വാർത്താവിതരണ പ്രക്ഷേപണ മന്ത്രി ശ്രീ അനുരാഗ് ഠാക്കൂർ, കേന്ദ്ര വാർത്താവിതരണ പ്രക്ഷേപണ സഹമന്ത്രി ശ്രീ എസ് മുരുകൻ എന്നിവരും ചടങ്ങിൽ സന്നിഹിതരായിരുന്നു.
പ്രശസ്ത നടൻ ശ്രീ രജനികാന്തിന് ദാദാ സാഹെബ് ഫാൽക്കെ അവാർഡും വിവിധ ഭാഷകളിലെ സിനിമാ നടന്മാർക്ക് ദേശീയ അവാർഡുകളും ഉപരാഷ്ട്രപതി സമ്മാനിച്ചു. സാമൂഹികവും ധാർമ്മികവുമായ സന്ദേശത്തിന്റെ വാഹകരായിരിക്കണം സിനിമയെന്ന് അദ്ദേഹം പറഞ്ഞു. സിനിമകളിൽ അക്രമം, കടുത്ത അശ്ലീലം, അസഭ്യം എന്നിവ ചിത്രീകരിക്കുന്നതിൽ നിന്ന് വിട്ടുനിൽക്കണമെന്ന് ഉപരാഷ്ട്രപതി ചലച്ചിത്ര നിർമ്മാതാക്കളോട് ആവശ്യപ്പെട്ടു.
സമൂഹത്തിലെ എല്ലാ വിഭാഗം ജനങ്ങൾക്കും വിനോദത്തിനുള്ള തുല്യ അവസരം ഒരുക്കേണ്ടതിന്റെ പ്രാധാന്യം ചടങ്ങിൽ സംസാരിച്ച കേന്ദ്ര വാർത്താവിതരണ പ്രക്ഷേപണ മന്ത്രി ശ്രീ അനുരാഗ് താക്കൂർ എടുത്തു പറഞ്ഞു. രാജ്യത്തിൻറെ വിദൂര ദേശങ്ങളിലെയും ഗ്രാമങ്ങളിലെയും പ്രേക്ഷകരിലേക്ക് സിനിമകൾ എത്തിക്കാനുള്ള വഴികൾ തേടാൻ മന്ത്രി ചലച്ചിത്ര വ്യവസായത്തെ ഉദ്ബോധിപ്പിച്ചു. ഇന്ത്യൻ സ്വാതന്ത്ര്യത്തിന്റെ 75 -ാം വാർഷികം അനുസ്മരിച്ചുകൊണ്ട്, 52 -ാമത് IFFI യിൽ 75 പ്രതിഭാശാലികളായ യുവാക്കൾക്ക് അവരുടെ പ്രതിഭ ലോക വേദിയിൽ പ്രദർശിപ്പിക്കാനുള്ള അവസരമൊരുക്കുമെന്ന് മന്ത്രി കൂട്ടിച്ചേർത്തു. ഡയറക്ടറേറ്റ് ഓഫ് ഫിലിം ഫെസ്റ്റിവൽസ് രാജ്യത്തുടനീളമുള്ള അമറ്റർ ചലച്ചിത്ര പ്രവർത്തകരിൽ നിന്നും സിനിമാ പ്രേമികളിൽ നിന്നും എൻട്രികൾ ക്ഷണിക്കുന്നു. മികച്ച 75 എൻട്രികൾക്ക് ഏഷ്യയിലെ ഏറ്റവും പഴക്കമേറിയ ചലച്ചിത്രമേളയായ IFFI യിൽ പ്രാതിനിധ്യം നൽകും.
അവാർഡ് ലഭിച്ചവരുടെയും ജൂറി അംഗങ്ങളുടെയും വിശദ വിവരങ്ങൾക്കായി ഇവിടെ ക്ലിക്ക് ചെയ്യുക:
https://pib.gov.in/PressReleasePage.aspx?PRID=1706663
RRTN/SKY
യു.പി.എസ്.സി
2023 ജനുവരിയിൽ യു പി എസ് സി അന്തിമമാക്കിയ റിക്രൂട്ട്മെന്റ് ഫലങ്ങൾ
ന്യൂ ഡൽഹി: ഫെബ്രുവരി 27, 2023
(ഇനിപ്പറയുന്ന നിയമന ഫലങ്ങൾ യൂണിയൻ പബ്ലിക് സർവീസ് കമ്മീഷൻ 2023 ജനുവരി മാസത്തിൽ അന്തിമമാക്കി. ശുപാർശ ചെയ്യപ്പെട്ട പരീക്ഷാര്ഥികളെ തപാൽ മുഖേന നേരിട്ട് അറിയിച്ചിട്ടുണ്ട്.
മുഴുവൻ പട്ടിക കാണുന്നതിന് ലിങ്കിൽ ക്ലിക്ക് ചെയ്യുക: https://static.pib.gov.in/WriteReadData/specificdocs/documents/2023/feb/doc2023227163401.pdf
വ്യോമയാന മന്ത്രാലയം
കാര്യക്ഷമവും സുസ്ഥിരവുമായ വ്യോമയാന സാങ്കേതിക സഹകരണം സുഗമമാക്കുന്നതിന് എയർപോർട്ട് അതോറിറ്റി ഓഫ് ഇന്ത്യ സ്വീഡനുമായി ധാരണാപത്രം ഒപ്പുവച്ചു
ന്യൂ ഡൽഹി: ഓഗസ്റ്റ് 26, 2022
ഇന്ന് ന്യൂ ഡൽഹിയിലെ AAI-യുടെ കോർപ്പറേറ്റ് ആസ്ഥാനത്ത് നടന്ന ചടങ്ങിൽ വച്ച് എയർപോർട്ട് അതോറിറ്റി ഓഫ് ഇന്ത്യയും  സ്വീഡനിലെ LFV എയർ നാവിഗേഷൻ സർവീസസും  ധാരണാപത്രം ഒപ്പുവച്ചു.
സുസ്ഥിര വ്യോമയാന സാങ്കേതികവിദ്യയുടെ പുതു തലമുറ സാങ്കേതികവിദ്യകൾ നിർമ്മിക്കുന്നതിനും പ്രവർത്തനക്ഷമമാക്കുന്നതിനും ശേഷിയുള്ള ഇന്ത്യ, സ്വീഡൻ എന്നീ രണ്ട് വ്യോമ ഗതിനിയന്ത്രണ സേവന ദാതാക്കളെ കാര്യക്ഷമമായ വ്യോമയാന പരിഹാരങ്ങൾ  പര്യവേക്ഷണം ചെയ്യുന്നതിനായി കരാർ ഒരുമിച്ച് കൊണ്ടുവരുന്നു. ഇന്ത്യൻ കമ്പനികളെ സ്വീഡിഷ് നൂതനത്വവും വൈദഗ്ധ്യവും പ്രയോജനപ്പെടുത്തിക്കൊണ്ട് വളർച്ച ത്വരിതപ്പെടുത്താൻ ധാരണാപത്രം സഹായിക്കുന്നു.
പുതുതലമുറയിലെ സ്മാർട്ട് എയർപോർട്ടുകളുടെ ദ്രുതഗതിയിലുള്ള വികസനത്തിന്റെ ആവശ്യകതയും സുസ്ഥിര ഗതാഗത സംവിധാനങ്ങൾ നിർമ്മിക്കേണ്ടതിന്റെ ആവശ്യകതയും അംഗീകരിച്ചുകൊണ്ട്, ധാരണാപത്രത്തിലെ ഇനിപ്പറയുന്ന ഘടകങ്ങൾക്ക് ഇരു കക്ഷികളും അംഗീകാരം നൽകി:
- വ്യോമയാന പരിജ്ഞാനത്തിന്റെയും സാങ്കേതിക വിദ്യയുടെയും കൈമാറ്റം
- രണ്ട് ഏജൻസികൾ തമ്മിലുള്ള ഉറ്റ സൗഹൃദ ബന്ധം
- വിമാനത്താവളങ്ങളിലെ സാങ്കേതിക സഹകരണം വിപുലപ്പെടുത്തുക
- വ്യോമയാന മേഖലയുടെ സുരക്ഷിതവും സുസ്ഥിരവും കാര്യക്ഷമവുമായ വികസനത്തെ പിന്തുണയ്ക്കുക
- ഉഭയകക്ഷി, അന്തർദേശീയ വ്യാപാരം പ്രോത്സാഹിപ്പിക്കുന്നതിനുള്ള സംഭാവനകൾ
താഴെപ്പറയുന്ന മേഖലകളിൽ യഥാക്രമം ഇന്ത്യയുടെയും സ്വീഡനിലെയും ഗവൺമെന്റ് ഏജൻസികളായ AAI, LFV എന്നിവ സംയുക്തമായി സഹകരിക്കും:
1. എയർ ട്രാഫിക് മാനേജ്മെന്റ്
2. എയർ ട്രാഫിക് കൺട്രോൾ
3. റിമോട്ട് എയർപോർട്ട് മാനേജ്മെന്റും ട്രാഫിക് കൺട്രോളും
4. എയർസ്പേസ് ഡിസൈനും പ്ലാനിംഗും
5. വിമാനത്താവള രൂപകൽപ്പനയും അടിസ്ഥാനസൗകര്യ വികസനവും
6. ഡിജിറ്റലൈസ്ഡ് എയർപോർട്ട് & ഏവിയേഷൻ
7. നൈപുണ്യവും പരിശീലനവും
8. സുസ്ഥിര വിമാനത്താവളങ്ങളും വ്യോമയാനവും
9. പൈലറ്റുമാർക്കുള്ള നടപടിക്രമങ്ങൾ
10. ശേഷി വർദ്ധന നടപടിക്രമങ്ങൾ
തൽപര മേഖലകൾക്ക് മുൻഗണന നൽകുന്നതിനും ഇരു രാജ്യങ്ങൾക്കുമിടയിൽ സഹകരണം വർദ്ധിപ്പിക്കുന്നതിനുമായി ഒരു സംയുക്ത പ്രവർത്തക ഗ്രൂപ്പ് സംഘടിപ്പിക്കും.
RRTN/SKY
(Visitor Counter : 121
പ്രധാനമന്ത്രിയുടെ ഓഫീസ്
ഷാജഹാൻപൂരിൽ ഗംഗാ എക്സ്പ്രസ് വേയുടെ തറക്കല്ലിടൽ പ്രധാനമന്ത്രി ശനിയാഴ്ച നിർവഹിക്കും
രാജ്യത്തുടനീളം അതിവേഗ കണക്റ്റിവിറ്റി നൽകാനുള്ള പ്രധാനമന്ത്രിയുടെ കാഴ്ചപ്പാടാണ് പദ്ധതിയെ നയിക്കുന്നത്
മീററ്റിൽ നിന്ന് പ്രയാഗ്രാജ് വരെ, സംസ്ഥാനത്തിന്റെ പടിഞ്ഞാറൻ, കിഴക്കൻ മേഖലകളെ ബന്ധിപ്പിച്ച് യുപിയിലെ 12 ജില്ലകളിലൂടെ എക്സ്പ്രസ് വേ കടന്നുപോകും.
36,200 കോടി രൂപ ചെലവിൽ നിർമിക്കുന്ന ഇത് യുപിയിലെ ഏറ്റവും നീളം കൂടിയ എക്സ്പ്രസ് വേയായി മാറും.
ഷാജഹാൻപൂരിലെ എക്സ്പ്രസ് വേയിൽ എയർഫോഴ്സ് വിമാനങ്ങൾ അടിയന്തരമായി പറന്നുയരുന്നതിനും ലാൻഡിംഗിനും സഹായിക്കുന്നതിന് 3.5 കിലോമീറ്റർ നീളമുള്ള എയർ സ്ട്രിപ്പ് നിർമ്മിക്കും
പ്രധാനമന്ത്രി ശ്രീ നരേന്ദ്ര മോദി 2021 ഡിസംബർ 18ന് ഉച്ചയ്ക്ക് ഒരു മണിക്ക് ഉത്തർപ്രദേശിലെ ഷാജഹാൻപൂരിൽ ഗംഗാ എക്സ്പ്രസ് വേയ്ക്ക് തറക്കല്ലിടും.
രാജ്യത്തുടനീളം അതിവേഗ കണക്റ്റിവിറ്റി നൽകാനുള്ള പ്രധാനമന്ത്രിയുടെ കാഴ്ചപ്പാടാണ് എക്സ്പ്രസ് വേയുടെ പിന്നിലെ പ്രചോദനം. 36,200 കോടി രൂപ ചെലവിൽ 594 കിലോമീറ്റർ നീളമുള്ള ആറുവരി എക്സ്പ്രസ് പാതയാണ് നിർമിക്കുന്നത്. മീററ്റിലെ ബിജൗലി ഗ്രാമത്തിന് സമീപം ആരംഭിക്കുന്ന അതിവേഗ പാത പ്രയാഗ്രാജിലെ ജുദാപൂർ ദണ്ഡു ഗ്രാമത്തിന് സമീപം വരെ നീളും. മീററ്റ്, ഹാപൂർ, ബുലന്ദ്ഷഹർ, അംരോഹ, സംഭാൽ, ബുദൗൺ, ഷാജഹാൻപൂർ, ഹർദോയ്, ഉന്നാവോ, റായ്ബറേലി, പ്രതാപ്ഗഡ്, പ്രയാഗ്രാജ് എന്നിവിടങ്ങളിലൂടെ കടന്നുപോകും. പ്രവൃത്തി പൂർത്തിയാകുമ്പോൾ, സംസ്ഥാനത്തിന്റെ പടിഞ്ഞാറൻ, കിഴക്കൻ മേഖലകളെ ബന്ധിപ്പിക്കുന്ന ഉത്തർപ്രദേശിലെ ഏറ്റവും ദൈർഘ്യമേറിയ അതിവേഗ പാതയായി ഇത് മാറും. വ്യോമസേനാ വിമാനങ്ങൾക്ക് അടിയന്തരമായി പറന്നുയരുന്നതിനും ലാൻഡിംഗിനും സഹായിക്കുന്നതിന് 3.5 കിലോമീറ്റർ നീളമുള്ള എയർ സ്ട്രിപ്പും ഷാജഹാൻപൂരിലെ എക്സ്പ്രസ് വേയിൽ നിർമ്മിക്കും. എക്സ്പ്രസ് വേയ്ക്കൊപ്പം ഒരു വ്യാവസായിക ഇടനാഴിയും നിർമ്മിക്കാൻ ഉദ്ദേശിക്കുന്നു.
വ്യാവസായിക വികസനം, വ്യാപാരം, കൃഷി, വിനോദസഞ്ചാരം തുടങ്ങി ഒന്നിലധികം മേഖലകൾക്ക് എക്സ്പ്രസ് വേ സഹായകമാകും. മേഖലയുടെ സാമൂഹിക-സാമ്പത്തിക വികസനത്തിന് ഇത് വലിയ ഉത്തേജനം നൽകും.